Bidragydere
Forfattere: Redaktionen Periskop
Tidsskrift: periskop (2017-08-14)

## Bidragydere

Maria Fabricius Hansen. Dr.phil. og lektor i kunsthistorie ved Institut for Kunst- og Kulturvidenskab, Københavns Universitet. Hendes aktuelle forskning omhandler det 16. århundredes italienske kunst og arkitektur. Redaktør af Periskop siden 2014.

Signe Havsteen. Stud.mag. i kunsthistorie ved Institut for Kunst- og Kulturvidenskab, Københavns Universitet. Studentermedarbejder i Samlings- og forskningsafdelingen på Statens Museum for Kunst. Redaktør af Periskop siden 2016.

Michael Kjær. Ph.d. i kunsthistorie ved Institut for Kunst- og Kulturvidenskab, Københavns Universitet, nu postdoc samme sted i et samarbejde med Vejle Kunstmuseum på et projekt om billedkunstens rolle i hybride videnssamfund. Redaktør af Periskop siden 2014.

Anders Kølle. Cand.mag. i kunsthistorie ved Københavns Universitet og ph.d. i filosofi fra The European Graduate School, Schweiz, samt filminstruktør fra ESEC, Frankrig. Lektor i kulturstudier og filosofi ved Assumption University, Thailand. Seneste udgivelse The Work of Art - Its Process of Becoming på Atropos Press, 2015.

Pernille Leth-Espensen. Postdoc ved Institut for Kommunikation og Kultur, Aarhus Universitet, finansieret af et Mads Øvlisen-stipendium fra Novo Nordisk Fonden. Hendes forskningsfelt er kunstnere, der arbejder med naturvidenskabelige teknologier.

Hanne Kolind Poulsen. Mag.art., seniorforsker og museumsinspektør ved Den Kgl. Kobberstiksamling, Statens Museum for Kunst. Hendes forskningsfelt er europæisk kunst på papir i perioden 1450-1700.

Jan Stubbe Østergaard. Mag.art. i klassisk arkæologi, museumsinspektør og forskningsinspektør ved Ny Carlsberg Glyptotek (1981-2017). Siden 2009 har hans forskning omhandlet polykromien i antik skulptur.

Martin Søberg. Adjunkt, Institut for Bygningskunst og Kultur, Det Kongelige Danske Kunstakademis Skoler for Arkitektur, Design og Konservering. Har på det seneste blandt andet publiceret: 'Serpent Formations. John Hejduk and the Poetics of the Curving Line' i Refractions. Artistic Research in Architecture på Architectural Publisher B, 2016.

## essays SKREVET AF BILLEDKUNSTNERE

Anette Harboe Flensburg, www.anettehflensburg.dk Peter Martensen, www.petermartensen.com Kehnet Nielsen, www.susanneottesen.dk Cai Ulrich von Platen, www.vonplaten.dk